wickkiey/tamil-wikipedia-chunked huggingface dataset:
# கரம் மசாலா

## தேவையான பொருட்கள்

கரம் மசாலாவின் கலவை இந்தியாவின் பிராந்திய ரீதியாக வேறுபடுகிறது. இந்தியத் துணைக்கண்டம் முழுவதும் பிராந்திய மற்றும் தனிப்பட்ட சுவைக்கு ஏற்ப பல சமையல் வகைகள் உள்ளன. மேலும் கரம் மசாலாவில் சேர்க்கப்படும் கூறுகள் வறுத்தெடுக்கப்பட்டு, பின்னர் ஒன்றாக அரைக்கப்படுகின்றன. இதன் பின்னர் குறிப்பிட்ட விகிதத்தில் கலக்கப்படும்சேர்க்கப்படும்.  
கரம் மசாலாவின் வழக்கமான இந்திய கலவை) (அடைப்புக்குறிக்குள் இந்தி/உருது பெயர்களுடன்):  
- பெருஞ்சீரகம் (*சான்ஃப்*)
- இந்தியன் பே இலைகள் அல்லது மலபத்ரம் (தேஜ் *பட்டா* )
- மிளகுத்தூள் (*காளி/சேஃப்ட் மிர்ச்*)
- கிராம்பு (*லாங்*)
- இலவங்கப்பட்டை அல்லது காசியா பட்டை (*டலாசினி* )
- சாதிக்காய் (ஜாதிக்காயின் ஓடு)(*ஜாவித்ரி)*
- ஏலக்காய் (*இலைசி*)
- சீரகம் ( *ஜிரா* )
- கொத்தமல்லி விதைகள் (*தானியா*)
- மிளகாய்ப் பொடி (*லால் மிர்ச்*)  
சில சமையல் குறிப்புகள், மசாலாப் பொருட்களைக் கலக்க வேண்டும், மற்ற மசாலாப் பொருட்களைத் தண்ணீர், புளிங்காடி அல்லது பிற திரவங்களுடன் சேர்த்து பசைபோல் கலக்க வேண்டும். சில சமையல் குறிப்புகளில் கொட்டைகள், வெங்காயம் அல்லது பூண்டு, அல்லது சிறிய அளவிலான நட்சத்திர சோம்பு, பெருங்காயம், மிளகாய், கல் பூ (டகாட்பூல் *, லிச்சென்* என அழைக்கப்படுகிறது) மற்றும் வால்மிளகு (*கியூபெப்*) ஆகியவை சேர்க்கப்படுகிறது. சீரான சுவைக்காக இந்த கலவையினை நன்றாகக் கலக்கவேண்டும்.
# கரம் மசாலா

## மேலும் பார்க்கவும்

- இந்திய உணவுமுறை
- நேபாளிய உணகள்
# சர்வதேச இமாலய விழா

**சர்வதேச இமாலய விழா** என்பது 1985 ஆம் ஆண்டு அமைதிக்கான நோபல் பரிசைப் பெற்ற தலாய் லாமாவைக் கௌரவிக்கும் பொருட்டு இந்தியாவின் இமாச்சலப் பிரதேச மாநிலத்தில் ஒவ்வொரு ஆண்டும் நடைபெறும் திருவிழாவாகும். இமாச்சலப் பிரதேசம் மற்றும் பிற இமயமலைப் பகுதிகளைச் சேர்ந்த பல்வேறு பகுதி மக்களின் கலை மற்றும் பாரம்பரிய நிகழ்ச்சிகளின் கூட்டிணைப்பாக இந்த கலாச்சார விழா அறியப்படுகிறது. அமைதி, சமாதானம் மற்றும் ஒற்றுமை போன்றவைகளை வளர்க்கும் முயற்சியை குறிக்கும் வகையில் திட்டமிட்ட வகையில் இந்த திருவிழா முக்கியத்துவம் வாய்ந்ததாகும். மத்திய திபெத்திய நிர்வாகம் மற்றும் இமாச்சலப் பிரதேச சுற்றுலாத் துறையுடன் இணைந்து இந்தோ-திபெத்திய நட்புச் சங்கம் இந்த விழாவை ஆதரிக்கிறது. 2018 ஆம் ஆண்டு டிசம்பர் மாதம் ஹிமாச்சல பிரதேசத்தின் காங்க்ரா மாவட்டத்தில் நடைபெற்றது.
# சர்வதேச இமாலய விழா

## கொண்டாட்டங்கள்

இமாச்சலப் பிரதேசத்தின் உள்ளூர் மக்களுக்கும் அங்கு வசிக்கும் திபெத்தியர்களுக்கும் இடையிலான உறவுகளையும் நல்லிணக்கத்தையும் வலுப்படுத்துவதை நோக்கமாகக் கொண்டதே இந்த திருவிழா. சர்வதேச இமாலய திருவிழாவின் முக்கிய அம்சங்களில் திபெத்திய கலைநிகழ்ச்சிக் கழகத்தின் கலைஞர்கள், உள்ளூர் கைவினைஞர்கள், சமூக குழுக்கள் மற்றும் பள்ளி குழந்தைகள் ஆகியோரால் நடத்தப்படும் கலாச்சார நிகழ்ச்சிகள் மற்றும் கண்காட்சிகள் அடங்கும், சர்வதேச இமாலய திருவிழாவின் ஈர்ப்புகளில் மையமான ஒன்று தெருக்களில் பரவலாக அமைக்கப்பட்டுள்ள தற்காலிக கடைகள்தான். இமாலய மாநில மக்களின் வாழ்க்கை முறை, அவர்களின் பாரம்பரியங்கள், உள்ளூரில் கிடைக்கும் மூலிகைகள் மற்றும் மக்களின் கைவினைப் பொருட்களைக் காட்சிப்படுத்தும் வகையில் அமைக்கப்பட்டுள்ள கடைகளின் மூலம் அம்மாநில மக்களைப் பற்றிய முழு சித்திரமும் அறிந்து கொள்ளலாம். அங்குள்ள தெருக்கடைகளில் கிடைக்கும் உண்மையில் சுவையான உணவுகளை ருசிப்பதில் மட்டுமே ஒருவர் முழுநாளையும் செலவிடலாம் . இந்த மாபெரும் திருவிழாவின் ஒரு பகுதியாக பல்வேறு கலாச்சார நிகழ்ச்சிகள் மற்றும் போட்டிகளும் நடத்தப்படுகின்றன. அம்மாநில மக்களின் வளமான கலாச்சாரத்தை பிரதிபலிக்கும் ஒரு காட்சிப் பெட்டியாக, இந்த திருவிழா பார்வையாளர்களை உணர வைக்கும்.  
இமயமலை பிரதேசத்தில் பனித்துளி பொழிய த்தொடங்கும் திசம்பர் மாதத்தில் ஒவ்வொரு ஆண்டும் இந்த திருவிழா நடத்தப்படுகிறது. இமாச்சலப் பிரதேசம் இமயமலையின் கீழ் பகுதியில் அமைந்திருப்பதால் டிசம்பர் மாதத்தில் சீதோஷ்ண நிலை மிகவும் குளிராக இருக்கும். இந்த திருவிழா கொண்டாட்டத்தின் மத்தியில், சுற்றுலா பயணிகள் வழக்கமான கட்டணத்தில் அங்கே தங்கி சீதோஷ்ண நிலையை அனுபவிப்பதோடு இந்த விழாவிலும் கலந்து கொண்டு தங்களுக்கு ஆண்டு முழுவதும் தேவைப்படும் ஆற்றலைப் பெற்றுக்கொள்ளலாம். இந்த மூன்று நாட்களும் , முழு இமாச்சல பிரதேச மாநிலமும் பல்வேறு சமூகங்களால் நிகழ்த்தப்படும் கலாச்சார நிகழ்ச்சிகளின் இணக்கமான கலவையோடு பரபரப்பாக இயங்குகிறது. இந்த நேரத்தில் சுற்றுலாப் பயணிகள் இந்த இடத்தின் ஆசீர்வதிக்கப்பட்ட வளமான கலாச்சாரத்தை அனுபவிக்கும் வாய்ப்பைப் பெறுகிறார்கள்..
# சரவாக் பிரித்தானிய முடியாட்சி

**சரவாக் பிரித்தானிய முடியாட்சி** (*Crown Colony of Sarawak*; மலாய்: *Tanah Jajahan Mahkota Sarawak*) என்பது 1946-ஆம் ஆண்டில், போர்னியோ தீவில் பிரித்தானிய முடியாட்சியின் கீழ் இருந்த ஒரு நிலப்பகுதியாகும்.  
1945 செப்டம்பர் 12-ஆம் தேதி தொடங்கி 1946 சூலை 1-ஆம் தேதி வரையில், சரவாக் மாநிலத்தைத் தற்காலிகமாக நிருவாகம் செய்த பிரித்தானிய இராணுவ நிருவாகம் கலைக்கப்பட்ட பிறகு, சரவாக் மாநிலத்தில் பிரித்தானிய சரவாக் முடியாட்சி நிறுவப்பட்டது.  
1963-ஆம் ஆண்டு செப்டம்பர் 16-ஆம் தேதி மலேசியா கூட்டமைப்பு உருவாக்கப்படும் வரை பிரித்தானிய சரவாக் முடியாட்சி இயங்கி வந்தது. மலேசியா கூட்டமைப்பு அமைக்கப்பட்ட பின்னர் அந்தக் கூட்டமைப்பில் சரவாக் இணைந்தது. அதன் பின்னர் சரவாக் தனி ஒரு மாநிலமாகத் தகுதி பெற்றது. தற்போது சரவாக் மாநில சட்டமன்றம் அந்த மாநிலத்தின் சட்டப் பேரவையின் கீழ் இயங்கி வருகிறது.
# சரவாக் பிரித்தானிய முடியாட்சி

## பொது

இரண்டாம் உலகப் போரின் முடிவில், நேச நாடுகளிடம் சப்பான் சரண் அடைந்தது. அதைப் போல போர்னியோவிலும் சப்பானிய படைகள் நேச நாட்டுப் படைகளிடம் சரண் அடைந்தன.  
இந்த நிலையில் சரவாக், சபா, லபுவான் பகுதிகளில் ஒரு நிர்வாக வெற்றிடம் ஏற்பட்டது. அதை நிரப்புவதற்காகப் போர்னியோவில் ஒரு பாதுகாப்பு நிருவாகம் (*Caretaker Government*) உருவாக்கப்பட்டது.  
அதுவே போர்னியோவின் இராணுவ நிருவாகம் எனும் தற்காலிக நிருவாகம் ஆகும்.
# சரவாக் பிரித்தானிய முடியாட்சி

## பொது

### சார்லசு வைனர் புரூக்

1946-இல் சரவாக் மற்றும் வடக்கு போர்னியோவில் பிரித்தானிய முடியாட்சி நிறுவுவதற்கு முன்னர் இந்த நிருவாகம் செயல்பட்டது. அதன் பின்னர் பிரித்தானிய இராணுவ நிர்வாகத்தின் பொறுப்புகள் பிரித்தானிய சரவாக் முடியாட்சியிடம் ஒப்படைக்கப்பட்டன.  
1945 செப்டம்பர் 11-ஆம் தேதி, சரவாக்கில் சப்பானிய ஆக்கிரமிப்பு முடிவுக்கு வந்த பிறகு, ஜோன் பிட்சுபாட்ரிக் (*John Fitzpatrick*) என்பவரின் தலைமையில் பிரித்தானிய இராணுவ நிருவாகம் சரவாக் இராச்சியத்தை ஏழு மாதங்களுக்கு நிர்வாகம் செய்தது. பின்னர் 1946 ஏப்ரல் 15-ஆம் தேதி, சரவாக் இராச்சியத்தின் (*Raj of Sarawak*) பொறுப்புகள் வெள்ளை இராசா சார்லசு வைனர் புரூக்கிடம் (*Charles Vyner Brooke*) ஒப்படைக்கப்பட்டன.
# சரவாக் பிரித்தானிய முடியாட்சி

## பொது

### 80 மில்லியன் டாலர்கள் இழப்பு

சார்லசு வைனர் புரூக் 1946 ஏப்ரல் 15-ஆம் தேதி, சரவாக்கிற்கு மீண்டும் வந்தார். அவரை சரவாக் மக்கள் நல்லபடியாக வரவேற்பு வழங்கினார்கள். சப்பானிய ஆக்கிரமிப்பின் போது சரவாக்கிற்கு மொத்தமாக 23 மில்லியன் சரவாக் டாலர்கள் இழப்பு ஏற்பட்டு இருந்தது.
# சரவாக் பிரித்தானிய முடியாட்சி

## பொது

### சரவாக் புனரமைப்பு

சரவாக்கை புனரமைப்பு செய்வதற்கு தன்னிடம் போதுமான நிதி வளங்கள் இல்லை என்பதை வைனர் புரூக் உணர்ந்தார். அவருக்கு அடுத்தபடியாக வெள்ளை ராஜா பதவியில் அமர்ந்து ஆட்சி செய்வதற்கு அவர் மூலமாக அவருக்கு எந்த ஓர் ஆண் வாரிசும் இல்லை.  
அத்துடன் தன் தம்பி பெர்த்திராம் புரூக்கிற்கும் (*Bertram Brooke*); மற்றும் அந்தோனி புரூக்கிற்கும் (*Anthony Brooke*) (பெர்ட்ராம் புரூக்கின் மகன்) சரவாக்கை ஆட்சி செய்யக்கூடிய ஆளுமைத் திறன் இல்லை என்பதையும் உணர்ந்தார். இவர்கள் இருவரின் தலைமையின் மீது வைனர் புரூக்கிற்கு நம்பிக்கை ஏற்படவில்லை.  
இந்த நிலையில் சரவாக் இராச்சியத்தை பிரித்தானிய முடியாட்சியின் ஒரு காலனியாக (*British Crown Colony*) மாற்றி அமைத்தால் சரவாக் இராச்சியத்தின் உள்கட்டமைப்பை புனரமைப்பு செய்ய முடியும் என்றும்; மற்றும் அதன் பொருளாதாரத்தை மீண்டும் மேம்படுத்த முடியும் என்றும் சார்லசு வைனர் புரூக் நம்பினார்.
# சரவாக் பிரித்தானிய முடியாட்சி

## பொது

### விட்டுக் கொடுப்பதில் எதிர்ப்பு

1946 பிப்ரவரி 8-ஆம் தேதி சரவாக் பிரிவினை பற்றிய செய்தி முதன்முதலில் பொதுமக்களுக்குத் தெரிய வந்தது. சரவாக் மக்களிடம் இருந்து பல வகையில் கலவையான பதில்கள் வந்தன.  
இபான் மக்கள், சீனர்கள் மற்றும் மெலனாவு சமூகத்தினர் அந்தச் செய்தியை சாதகமாக ஏற்றுக் கொண்டனர். இருப்பினும், பெரும்பான்மையான மலாய்க்காரர்கள் சரவாக் இராச்சியத்தை பிரித்தானிய அரசாங்கத்திடம் விட்டுக் கொடுப்பதற்கு எதிர்ப்பு தெரிவித்தனர்.  
பிரித்தானியப் பிரதிநிதிகள் சரவாக்கில் உள்ள பல்வேறு இனக்குழுக்களிடம் பிரிவினைப் பிரச்சினை குறித்து ஆய்வுகள் நடத்தினர். அந்த ஆய்வுகளின் இறுதியில் ஓர் அறிக்கை சமர்ப்பிக்கப்பட்டது. பொதுமக்களில் பெரும்பாலோர், சரவாக் இராச்சியம் பிரித்தானிய முடியாட்சியின் கீழ் ஒரு காலனி நாடாக மாறுவதை ஆதரிப்பதாக அறியப்பட்டது.
# சரவாக் பிரித்தானிய முடியாட்சி

## சரவாக் அரசியலமைப்பு சட்டம் 1941

இந்தக் கட்டத்தில், ஆத்திரேலியாவில் உள்ள வானொலி நிறுவனமான மெல்பர்ன் ஏபிசி வானொலி (*ABC Radio Melbourne*) ஒர் செய்தியை வெளியிட்டது. சரவாக் பிரிவினைக்கான (*Cession of Sarawak*) இழப்பீடாக சார்லசு வைனர் புரூக் இசுடெர்லிங் £1 மில்லியன் (*£1 Million Sterling*) பெறுவார் எனும் செய்தி. அந்தச் செய்தி சரவாக் மக்களைக் குழப்பம் அடையச் செய்தது.  
சரவாக் அரசியலமைப்பு சட்டத்தில் ஒரு சட்டப் பிரிவு உள்ளது. 1941-ஆம் ஆண்டுக்குப் பிறகு சார்லசு வைனர் புரூக்கின் வழிகாட்டுதலின் கீழ் சரவாக் இராச்சியம் தன்னாட்சியை (*Self-Governance*) நோக்கிச் செல்லும் எனும் பிரிவு (*1941 Constitution of Sarawak*) உள்ளது. அதற்கு மாறாக, சரவாக் இராச்சியத்தை தனிப்பட்ட லாபத்திற்காக சார்லசு வைனர் புரூக் விற்க முயற்சிப்பதாக ஒரு தோற்றம் மக்களிடையே ஏற்பட்டது.  
சரவாக்கில் நடைபெற்ற சப்பானிய ஆக்கிரமிப்பின் காரணமாக அந்தச் சட்டப் பிரிவு நடைமுறைப் படுத்தப்படவில்லை.
# சரவாக் பிரித்தானிய முடியாட்சி

## சரவாக் அரசியலமைப்பு சட்டம் 1941

### பிரித்தானியர்களின் தவறுகள்

அத்துடன் 1942-இல் சப்பானிய படையெடுப்பின் போது சரவாக் மக்களைப் பாதுகாக்க பிரித்தானியர்கள் தவறவிட்டனர். அதன் பின்னர் போருக்குப் பிறகு சரவாக்கை உரிமை கோருவதற்கு மட்டுமே முயற்சி செய்கிறார்கள் என்று உத்துசான் சரவாக் (*Utusan Sarawak*) என்ற உள்ளூர் மலாய் நாளிதழ் விமர்சித்தது.  
மேலும், அப்படியே சரவாக் ஒரு முடியாட்சி காலனியாகப் பிரிந்து சென்றாலும் சரவாக்கை மீண்டும் கட்டி எழுப்ப வேண்டியதற்கான செலவுகளை நிதிக் கடன்களாக மட்டுமே வழங்கப்படும்; முழுமையான நிதியுதவி அல்ல என்று பிரித்தானியர்கள் அறிவித்து உள்ளனர்.  
எனவே சரவாக் மீதான பிரித்தானியர்களின் உரிமைகோரல்; சரவாக்கின் இயற்கை வளங்களைத் தங்களின் சொந்த பொருளாதார நலன்களுக்காக சுரண்டும் முயற்சியாகப் பார்க்கப்பட்டது.  
இதற்கு பின்னர், இலண்டனில் உள்ள பிரித்தானிய காலனித்துவ அலுவலகம் (*British Colonial Office*) சரவாக் மக்களைப் பொருட்படுத்தாமல் செயல்படத் தொடங்கியது. பிரித்தானிய மலாயா, நீரிணை குடியேற்றங்கள், பிரித்தானிய வடக்கு போர்னியோ புரூணை மற்றும் சரவாக் ஆகிய நிலப்பகுதிகளை ஒரே நிர்வாகத்தின் கீழ்; ஒரே நிர்வாகப் பிரிவாக அமைக்க முயற்சிகளை மேற்கொண்டது.
# சரவாக் பிரித்தானிய முடியாட்சி

## சரவாக் அரசியலமைப்பு சட்டம் 1941

### சரவாக் உள்விவகாரங்களில் பிரித்தானியர் தலையீடு

1870 முதல் 1917 வரை, பிரித்தானியர்கள் சரவாக்கின் உள் விவகாரங்களில் தலையிட்டு வந்தனர். அந்தத் தலையீடுகள் வெள்ளை இராசா சார்லசு புரூக்கின் (*Rajah Charles Brooke*) ஆட்சிக் காலத்தில் (1841–1868), சரவாக் மக்களின் கடுமையான எதிர்ப்புகளையும் எதிர்கொண்டன. அத்துடன் 1940-இல் உருவான அந்தோனி புரூக்கின் (*Anthony Brooke; Rajah Muda of Sarawak*)
(1939–1946) வாரிசு பிரச்சினையிலும் பிரித்தானியர்கள் தலையிட்டனர்.  
சார்லசு வைனர் புரூக்கின் தம்பி பெர்த்திராம் புரூக்கின் மகன் தான் அந்தோனி புரூக். அதாவது சார்லசு புரூக்கின் பேரன் ஆவார்.
# சரவாக் பிரித்தானிய முடியாட்சி

## சரவாக் அரசியலமைப்பு சட்டம் 1941

### சரவாக்கில் பிரித்தானிய ஆலோசகர்

மேலும் தென்கிழக்கு ஆசியாவில் சப்பானிய செல்வாக்கு தொடர்ந்து நீடிக்கலாம் என்று இலண்டன் பிரித்தானிய காலனித்துவ அலுவலகம் கூறியது. அதற்கு சரவாக்கில் ஒரு பிரித்தானிய ஆலோசகரை அமர்த்த வேண்டும்; ஓர் ஒப்பந்தம் செய்து கொள்ள வேண்டும்; என்று சார்லசு வைனர் புரூக்கை நெருக்கியது.  
சரவாக்கின் பிரித்தானிய இராணுவ நிர்வாகத்தை ஆத்திரேலியா கையகப்படுத்தலாம் என்பதிலும் ஆங்கிலேயர்களும் எச்சரிக்கையாக இருந்தனர். இதன் விளைவாக, ஆத்திரேலியர்கள் செய்வதற்கு முன்பே பிரித்தானிய அரசாங்கம் செய்ய விரும்பியது.
# சரவாக் பிரித்தானிய முடியாட்சி

## சரவாக் அரசியலமைப்பு சட்டம் 1941

### பிரிவினை மசோதா நிறைவேற்றம்

1946 மே 15-ஆம் தேதி, சரவாக் பிரிவினை மசோதா சரவாக் மாநில மன்றத்தில் (*Council Negri*) (தற்போது சரவாக் மாநில சட்டமன்றம்) விவாதிக்கப்பட்டது. 1946 மே 17-ஆம் தேதி அந்த மசோதா 19 - 16 எனும் வாக்குகளில்; சிறிய பெரும்பான்மையுடன் நிறைவேற்றப்பட்டது.  
ஐரோப்பிய அதிகாரிகள் பிரிவினை மசோதாவை ஆதரித்தனர். மலாய் அதிகாரிகள் கடுமையாக எதிர்த்தனர். இதற்கு எதிர்ப்பு தெரிவித்து சுமார் 300 முதல் 400 மலாய் அரசு ஊழியர்கள் தங்கள் பதவிகளைத் துறப்பு செய்தனர்.  
அதன் பின்னர் வெள்ளை இராசா சார்லசு வைனர் புரூக் 1946 மே 18-ஆம் தேதி பிரிவினை மசோதாவில் கையெழுத்திட்டார். பிரித்தானிய சரவாக் முடியாட்சி (*British Crown Colony*) முறைமை 1 ஜூலை 1946-இல் அமலுக்கு வந்தது. மலேசியா கூட்டமைப்பில் சேருவதற்கு முன், சரவாக் மாநிலம், 17 ஆண்டுகள் பிரித்தானிய அரச முடியாட்சி காலனியாக இருந்தது.
# சிட்டி ஆஃப் காட்

**சிட்டி ஆஃப் காட்** என்பது 2002 ஆம் ஆண்டு வெளியான பிரேசிலிய காவியக் குற்றவியல் திரைப்படமாகும். இப்படத்தை பெர்னாண்டோ மெய்ரெல்லெஸ் மற்றும் கேட்டியா லண்ட் ஆகியோர் இணைந்து இயக்கினர். 2002 இல் பிரேசிலில் வெளியிடப்பட்ட இப்படம் 2003 இல் உலகம் முழுவதும் வெளியானது. 1997 ஆம் ஆண்டு பாலோ லின்ஸ் எழுதிய இதே பெயரிலான புதினத்தைத் தழுவி பிராலியோ மாண்டோவானி திரைக்கதை அமைத்தார். ஆனால் இதன் கதைக்களம் உண்மை நிகழ்வுகளை அடிப்படையாகக் கொண்டது. இது 1960 களின் இறுதி மற்றும் 1980 களின் தொடக்கத்தில் இரியோ டி செனீரோவின் சிடேட் டி டியூஸ் புறநகர் பகுதியில் ஒழுங்கமைக்கப்பட்ட குற்றங்களின் வளர்ச்சியை சித்தரிக்கிறது.  
இந்தப்படத்தில் அலெக்சாந்தரே ரோட்ரிக்ஸ், லியாண்ட்ரோ ஃபிர்மினோ, ஃபெலிப் ஆகென்சன், டக்ளஸ் சில்வா, ஆலிஸ் பிராகா, சியு ஜார்ஜ் ஆகியோர் நடித்துள்ளனர். இதில் நடித்த பெரும்பாலான நடிகர்கள், உண்மையிலேயே, விடிகல் மற்றும் சிடேட் டி டியூஸ் போன்ற ஃபாவேலாக்களில் பவேலா எனப்படும் பிரேசிலிய சேரிகளில் வசிப்பவர்கள்.  
இந்த திரைப்படம் விமர்சன ரீதியாக பாராட்டைப் பெற்றது. மேலும் 76வது அகாதெமி விருதுகளில் சிறந்த ஒளிப்பதிவு ( சீசர் சார்லோன் ), சிறந்த இயக்குநர் (மெய்ரெல்ஸ்), சிறந்த படத்தொகுப்பாளர் (டேனியல் ரெசெண்டே), சிறந்த எழுத்து (தழுவல் திரைக்கதை) (மண்டோவானி) ஆகிய நான்கு பரிந்துரைகளைப் பெற்றது. 2003 இல், இது சிறந்த சர்வதேச திரைப்படத்திற்கான அகாதமி விருதுக்கான பிரேசிலில் இருந்து நுழைந்த படமாக இருந்தது. ஆனால் இது இறுதிப் போட்டிக்கு தேர்வான ஐந்து படங்களில் ஒன்றாக பரிந்துரைக்கப்படவில்லை. ஆனாலும் பல விமர்சகர்கள் மற்றும் பார்வையாளர்களால் 21 ஆம் நூற்றாண்டின் சிறந்த படங்களில் ஒன்றாகவும், எல்லா காலத்துக்குமான சிறந்த படங்களில் ஒன்றாகவும் இது அடிக்கடி பட்டியலிடப்படுகிறது.  
மீரெல்லெஸ் மற்றும் லண்ட் *சிட்டி ஆஃப் மென்* தொலைக்காட்சி தொடர் மற்றும் *சிட்டி ஆஃப் மென்* (2007) திரைப்படத்தை உருவாக்கினர். இதில் சில நடிகர்களை (குறிப்பாக சில்வா மற்றும் டார்லன் குன்ஹாவை கொண்டிருந்தது) மேலும் படத்தின் கட்டமைப்பு *சிட்டி ஆஃப் காட்* உடன் ஒத்ததாக இருந்தது.
# சிட்டி ஆஃப் காட்

## கதைச்சுருக்கம்

குடியேற்ற பிரேசிலின் தலைநகரான ரியோ டி ஜெனிரோவின் பதிவு செய்யப்படாத வாழ்க்கையை இப்படம் சித்தரிக்கிறது. போதைப் பொருள் வணிகம், கொள்ளை என கொடிகட்டி வாழும் இளைஞர்கள், அப்பகுதியின் சிறுவர்களுக்கு முன்னுதாரணமாக இருப்பது என ஒரு தனித்த பகுதியின் நிழல் வாழ்க்கையை இப்படம் காட்டுகிறது.
# சிட்டி ஆஃப் காட்

## வரவேற்பு

### வசூல்

இந்தப் படம் 2002 கேன்ஸ் திரைப்பட விழாவில் போட்டிக்கு வெளியே திரையிடப்பட்டது. பிரேசிலில், *சிட்டி ஆஃப் காட்* 2003 இல் உள்நாட்டுப் படங்களுக்கான மிகப் பெருமளவிலான பார்வையாளர்களை ஈர்த்தது. 3.1 மில்லியன் கூடுதலான நுழைவுச் சீட்டுகள் விற்பனையாயின. இப்படம் அமெரிக்காவில் $7.5 மில்லியனுக்கும், உலகம் முழுவதும் US$ 30.5 மில்லியனுக்கும் மேல் வசூலித்தது.
# ஜாசுபர் பூனைப்பாம்பு

**ஜாசுபர் பூனைப்பாம்பு** என்று அழைக்கப்படும் ***போயிகா ஜாசுபிடியா*** (*Boiga jaspidea*) அசாதாரணமான பின்புற-பற்கள் கொண்ட கொலுப்ரிட் சிற்றினமாகும்.
# ஜாசுபர் பூனைப்பாம்பு

## விளக்கம்

ஜாசுபர் பூனைப்பாம்பு சிறிய மற்றும் மெல்லிய உடல் சிவப்பு நிறத்திலிருந்து சாக்லேட் பழுப்பு நிறமாக இருக்கும். இதில் கருப்பு மற்றும் வெள்ளை நிற புள்ளிகள் மஞ்சள் நிறத்தில் உள்ள வயிற்றுச் செதில்களைத் தவிர முழு உடலையும் உள்ளடக்கியது. கூடுதலாக, மங்கலான கருப்பு பக்கவாட்டு பட்டைகள், மற்றும் வயிற்றுச்செதில்கள் வெள்ளை புள்ளிகளுடன் உள்ளன. இந்த வகைப் பூனைப்பாம்பு அதிகபட்சமாக 1.5 மீ (4.9 அடி) நீளம் வரை வளரக்கூடியது.
# ஜாசுபர் பூனைப்பாம்பு

## புவியியல் வரம்பு

இந்தோனேசியா, போர்னியோ, தீபகற்ப மலேசியா, தாய்லாந்து மற்றும் தெற்கு வியட்நாமில் இது காணப்படுகிறது.
# ஜாசுபர் பூனைப்பாம்பு

## வாழிடமும் நடத்தையும்

ஜாசுபர் பூனைப்பாம்பு வெப்பமண்டலக் காடுகளிலும், சில சமயங்களில் தாழ் நிலப் புதர்களிலும் வாழ்கிறது. கரையான் கூடுகளில் மூன்று முட்டைகள் வரை இடுகின்றன. இந்த மழுப்பலான பாம்பைப் பற்றி வேறு எதுவும் தெரியவில்லை.
# ஜாசுபர் பூனைப்பாம்பு

## உணவு

ஜாசுபர் பூனை பாம்பு காடுகளில் தரைப்பல்லி மற்றும் பிற சிறிய பாம்புகளை உணவாக உண்ணுகிறது.
# பன்னாட்டு மாம்பழ திருவிழா

கோடையின் தொடக்கத்தில் நடைபெறும் திருவிழா ஆகும். இது மாம்பழங்கள் காட்சிப்படுத்தும் இரண்டு நாள் திருவிழாவாகும். இது 1987ஆம் ஆண்டு முதல் நடைபெற்று வருகிறது.  
வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையம், தேசிய தோட்டக்கலை வாரியம் மற்றும் புது தில்லி மாநகராட்சி மன்றம் ஆகியவற்றுடன் இணைந்து தில்லி சுற்றுலா மேம்பாடு மற்றும் போக்குவரத்துக் கழகம் ஏற்பாடு செய்கிறது. கடந்த ஆண்டுகளைப் போலவே, இந்த விழா தல்கடோரா உள்விளையாட்டு அரங்கில் தொடர்ந்து நடைபெறுகிறது  
திருவிழாவின் செயல்பாடுகளில் கலாச்சார நிகழ்ச்சிகள் மற்றும் பெண்களுக்கான மாம்பழம் உண்ணும் போட்டி, மாம்பழ தொடர்களை எழுதுதல், மாம்பழச் செதுக்குதல் செயல் விளக்கம், தந்திரக் காட்சி மாம்பழம் பற்றிய வினாடி வினா போன்ற பொழுதுபோக்கு நிகழ்வுகள் அடங்கும். மாம்பழ நடுவர் போட்டிக்கு, பல்வேறு பிரிவுகள் உள்ளன, ஒவ்வொன்றிலும் போட்டியிடக் குறைந்தபட்சம் ஏழு பழுத்த மாம்பழங்கள் தேவை. காட்சிப்படுத்தப்படும் மிகப்பெரிய மாம்பழத்திற்குப் பரிசும் வழங்கப்படுகிறது.  
பன்னாட்டு மாம்பழத் திருவிழாவை விவரிக்கும் போது, பிபிசியின் நிருபர் ஒருவர் கூறியதாவது:
<blockquote>
சில பார்வையாளர்கள் சமையல் தயாரிப்புகளைக் கண்டனர். மாம்பழத்தினை சமைக்காமல் சாப்பிடும் நாட்டில் இந்நிகழ்வு அசாதாரணமானது. சுவாரசியமானது. இந்தியா 80 நாடுகளுக்கு சுமார் 40,000 மெட்ரிக் டன் மாம்பழங்களை ஏற்றுமதி செய்கிறது. மாம்பழங்கள் மற்றும் மாம்பழ பொருட்களை ஏற்றுமதி செய்வதன் மூலம் ஆண்டு வருமானம் 85 மில்லியன் டாலர்களை எட்டுகிறது. இந்த எண்ணிக்கையைக் கணிசமாக உயர்த்த இந்த நிகழ்வு உதவும் என விழா ஏற்பாட்டாளர்கள் நம்புகின்றனர். இந்தியாவில் உள்ள இந்து தொன்மங்கள் வாழ்க்கையின் மகிழ்ச்சியின் அடையாளமாக மாம்பழத்திற்கு ஒரு மாயத்தன்மையை அளிக்கிறது.
</blockquote>
# பன்னாட்டு மாம்பழ திருவிழா

## பிற இடங்களில்

மாம்பழத் திருவிழாக்கள் உலகின் பிற இடங்களிலும் நடத்தப்படுகின்றன. இவற்றுள், அமெரிக்காவின் புளோரிடாவின் மியாமியில் உள்ள ஃபெயர்சைல்ட் வெப்பமண்டல தாவரவியல் தோட்டம், மற்றொன்று பிலிப்பீன்சு செபு மற்றும் மூன்றாவது ஜமைக்காவின் நெக்ரில் ஆகும்.
9 ஆகத்து 2015 அன்று கனடாவின் மிசிசாகா, ஒன்டாரியோவில் கனடாவின் நண்பர்களின் முன்னணி மற்றும் யுனைடெட் கனடியன் பாக்கிதானி தன்னார்வலர்களால் ஏற்பாடு செய்யப்பட்ட முதல் பன்னாட்டு மாம்பழத் திருவிழா கனடாவில் நடைபெற்றது.
# இணையியத் தொகுதி

இரண்டு கெய்லி வரைபடங்களும் வேறுபட்ட நிறங்களில் காட்டப்பட்டுள்ள இணையியத் தொகுதிகளும்.]]  
கணிதத்தில், குறிப்பாக குலக்கோட்பாட்டில், ஒரு குலத்தில் <math>a,</math> <math>b</math> என்ற இரு உறுப்புகளுக்கு <math>b = gag^{-1}.</math> என்பதை நிறைவு செய்யும் மற்றொரு உறுப்பு <math>g</math> அதே குலத்தில் இருந்தால் <math>a,</math> <math>b</math> இரண்டும் ஒன்றுகொன்று **இணையியம்** (*conjugate*) ஆகும். ”இணைத்தல்” (conjugation) என்ற உறவு சமான உறவாகும். இவ்வுறவின் சமானத் தொகுதிகள் **இணையியத் தொகுதிகள்** (*conjugacy classes*) என அழைக்கப்படுகின்றன. இதனை, ஒவ்வொரு இணையியத் தொகுதியும் குலத்திலுள்ள ஒவ்வொரு உறுப்பு <math>g</math>-க்கும் <math>b = gag^{-1}.</math> செயலின்கீழ் அடைவுபெற்றுள்ளது என்றும் கூறலாம்.  
ஒரே இணையியத் தொகுதியைச் சேர்ந்த உறுப்புகளை, குலத்தின் அமைப்பை மட்டுமேகொண்டு வேறுபடுத்த முடியாது. எனவே, பல பண்புகளைப் பகிர்ந்துகொள்கின்றன. பரிமாறா குலங்களின் இணையியத் தொகுதிகள் குறித்த ஆய்வுகள்தான் அவற்றின் அமைப்பு குறித்த ஆய்வுகளுக்கு அடிப்படையாகும். பரிமாற்றுக் குலங்களில் ஒவ்வொரு இணையியத் தொகுதியும் ஒரேயொரு உறுப்புடைய கணமாக (ஒற்றையுறுப்பு கணம்) இருக்கும்.  
ஒரே இணையியத் தொகுதியிலுள்ள உறுப்புகளுக்கு மாறிலியாகவுள்ள சார்புகள் “தொகுதிச் சார்புகள்” என அழைக்கப்படுகின்றன.
# இணையியத் தொகுதி

## வரையறை

<math>G</math> ஒரு குலம். <math>a,</math> <math>b</math> என்ற இரு உறுப்புகளுக்கு <math>b = gag^{-1}.</math> என்பதை நிறைவு செய்யும் மற்றொரு உறுப்பு <math>g</math> அதே குலத்தில் இருந்தால் <math>a,</math> <math>b</math> இரண்டும் ஒன்றுகொன்று **இணையியம்** (*conjugate*) ஆகும்.  
"இணைத்தல்" செயல் என்பது ஒரு சமான உறவு என்பதை எளிதாகக் காணமுடியும். எனவே இச் செயல் <math>G</math> ஐ சமானத் தொகுதிகளாகப் பிரிக்கிறது. (அதாவது, குலத்தின் ஒவ்வொரு உறுப்பும் ஒரேயொரு இணையியத் தொகுதியில் மட்டுமே இருக்கும். மேலும் <math>a</math>, <math>b</math> இரண்டும் ஒன்றுக்கொன்று இணையியங்களாக "இருந்தால், இருந்தால்தான்" அவற்றின் இணையியத் தொகுதிகள் <math>\operatorname{Cl}(a),</math> <math>\operatorname{Cl}(b)</math> இரண்டும் சமமாக இருக்கும். அவ்வாறில்லாவிடில் அவ்விரு தொகுதிகளும் சேர்ப்பில்லாக் கணங்களாக இருக்கும்.)  
<math>a \in G</math> இன் சமானத் தொகுதி:
<math display="block">\operatorname{Cl}(a) = \\{ gag^{-1} : g \in G \\}</math>
இதுவே <math>a</math> இன் இணையியத் தொகுதியுமாகும்.  
<math>G</math> இன் வேறுபட்ட இணையியத் தொகுதிகளின் எண்ணிக்கையானது அக்குலத்தின் "தொகுதி எண்" எனப்படும். ஒரே இணையியத் தொகுதியைச் சேர்ந்த குலத்தின் உறுப்புகள் அனைத்தும் வரிசையுடையவையாக இருக்கும்.
# இணையியத் தொகுதி

## எடுத்துக்காட்டுகள்

### எடுத்துக்காட்டு 1

மூன்று உறுப்புகளின் 6 வரிசைமாற்றங்களின் சமச்சீர் குலமான சமச்சீர் குலம் <math>S_3</math>]] -க்கு மூன்று இணையியத் தொகுதிகள் உள்ளன:  
1. மாற்றம் இல்லாதது <math>(abc \to abc)</math>. ஒரு வரிசையுடைய ஒரேயொரு உறுப்புடையது.
1. இரு உறுப்புகளை இடமாற்றல் <math>(abc \to acb, abc \to bac, abc \to cba)</math>. இரண்டு வரிசையுடைய மூன்று உறுப்புகள் உள்ளன.
1. எல்லா மூன்று உறுப்புகளையும் வரிசைமாற்றல் <math>(abc \to bca, abc \to cab)</math>. மூன்று வரிசையுடைய இரண்டு உறுப்புகள் உள்ளன.  
இந்த மூன்று தொகுதிகளும் சமபக்க முக்கோணத்தின் சமவளவைக் குலங்களின் வகைப்படுத்தலை ஒத்ததாகும்.
# இணையியத் தொகுதி

## எடுத்துக்காட்டுகள்

### எடுத்துக்காட்டு 2

நான்கு உறுப்புகளின் 24 வரிசைமாற்றங்களின் சமச்சீர் குலம்<math>S_4</math> -க்கு ஐந்து இணையியத் தொகுதிகள் உள்ளன. இவ்வைந்தும் அவற்றின் விளக்கம், வரிசைமாற்ற வகை, உறுப்பின் வரிசை, உறுப்புகள் என பட்டியலிடப்படுகின்றன:  
1. மாற்றம் இல்லாதது. சுழல் முறை = [1<sup>4</sup>]; வரிசை = 1; உறுப்புகள் = { (1, 2, 3, 4) }; அட்டவணையில் இந்த இணையியத் தொகுதி ஒரே நிரையில் கருப்பு வட்டங்களில் காட்டப்பட்டுள்ளது.
1. இரண்டு உறுப்புகள் மட்டும் மாற்றம். சுழல் முறை = [1<sup>2</sup>2<sup>1</sup>]; வரிசை = 2; உறுப்புகள் = { (1, 2, 4, 3), (1, 4, 3, 2), (1, 3, 2, 4), (4, 2, 3, 1), (3, 2, 1, 4), (2, 1, 3, 4) }); அட்டவணையில் இந்த இணையியத் தொகுதி பச்சை நிறத்தில் ஆறு நிரைகளில் காட்டப்பட்டுள்ளது.
1. மூன்று உறுப்புகளை மட்டும் வட்ட வரிசைமாற்றுதல். சுழல் முறை = [1<sup>1</sup>3<sup>1</sup>] வரிசை = 3: உறுப்புகள் = { (1, 3, 4, 2), (1, 4, 2, 3), (3, 2, 4, 1), (4, 2, 1, 3), (4, 1, 3, 2), (2, 4, 3, 1), (3, 1, 2, 4), (2, 3, 1, 4) }); அட்டவணையில் இந்த இணையியத் தொகுதியைக்கொண்ட 8 நிரைகள் நிறமின்றி சாதாரணமாகக் காட்டப்பட்டுள்ளது.
1. நான்கை மட்டும் வட்ட வரிசைமாற்றல். சுழல் முறை = [4<sup>1</sup>]; வரிசை = 4. உறுப்புகள் = { (2, 3, 4, 1), (2, 4, 1, 3), (3, 1, 4, 2), (3, 4, 2, 1), (4, 1, 2, 3), (4, 3, 1, 2) }). அட்டவணையில் இந்த இணையியத் தொகுதி ஆறு நிரைகளில் ஆரஞ்சு நிறத்தில் காட்டப்பட்டுள்ளது.
1. இரு உறுப்புகளை இடம்மாற்றுவதோடு மற்ற இரண்டையும் இடம் மாற்றல். சுழல் முறை = [2<sup>2</sup>]; வரிசை = 2. உறுப்புகள் = { (2, 1, 4, 3), (4, 3, 2, 1), (3, 4, 1, 2) }); அட்டவணையில் இந்த இணையியத் தொகுதி 3 நிரைகளில் தடித்தவகையில் காட்டப்பட்டுள்ளது.  
பொதுவாக, சமச்சீர் குலம் <math>S_n</math> இன் இணையியத் தொகுதிகளின் எண்ணிக்கை <math>n.</math> -இன் எண் பிரிவினைகளின் என்ணிக்கைக்குச் சமமானதாக இருக்கும்.
# இணையியத் தொகுதி

## பண்புகள்

- <math>\operatorname{Cl}(e) = \{ e \}.</math> என்பதைத் தனது இணையியத் தொகுதியில் நிறைவு செய்யும் ஒரேயொரு உறுப்பாக குலத்தின் சமனி உறுப்பு மட்டுமே இருக்கும்.
- <math>G</math> ஒரு பரிமாற்றுக் குலமெனில், <math>gag^{-1} = a</math> <math>\forall </math><math> a, g \in G.</math> அதாவது, <math>\operatorname{Cl}(a) = \{ a \}</math> <math>\forall </math> <math>a \in G.</math>
இதன் மறுதலையும் உண்மையாக இருக்கும்: அனைத்து இணையியத் தொகுதிகளும் ஒற்றையுறுப்புக் கணமாக இருந்தால், <math>G</math> ஒரு பரிமாற்றுக் குலமாக இருக்கும்.
- <math>a, b \in G</math> எனும் இரு உறுப்புகள் ஒரே இணையியத் தொகுதியைச் சேர்ந்தவையெனில், அவற்றின் வரிசைகளும் சமமாகவே இருக்கும். மேலும் <math>\varphi(x) = gxg^{-1}</math> என்ற கோப்பு <math>G</math> இன் உள் தன்னமைவியமாக இருக்குமென்பதால், <math>a</math> -க்கான எந்தக் கூற்றையும் <math>b = gag^{-1},</math> -க்கானக் கூற்றாகக் கொள்ளலாம்.
- I<math>a,</math> <math>b</math> இரண்டும் இணையியங்கள் எனில், அவற்றின் அடுக்குகளும் (<math>a^k,</math> and <math>b^k.</math>) இணையியங்களாக இருக்கும்.
::<math>a = gbg^{-1}</math> எனில், <math>a^k = \(gbg^{-1}\)\(gbg^{-1}\) \cdots \(gbg^{-1}\) = gb^kg^{-1}.</math>
- <math>\sigma \in S_n;</math>
:இதன் சுழல் முறையிலுள்ள சுழல்களின் நீளங்கள்: <math>m_1, m_2, \ldots, m_s</math>;
:<math>i = 1, 2, \ldots, s</math> ஒவ்வொன்றுக்கும் <math>\sigma</math> -இன் <math>m_i</math> நீளமுள்ள சுழல்களின் எண்ணிக்கை <math>k_i</math> (<math>\sum\limits_{i=1}^{s} k_i m_i = n</math>) எனில்,
:<math>\sigma</math> இன் இணையியங்களின் எண்ணிக்கை:
::<math display="block">\frac{n!}{\(k_{1}!m_{1}^{k_{1}}\) \(k_{2}!m_{2}^{k_{2}}\) \cdots \(k_{s}!m_{s}^{k_{s}}\)}.</math>
# ஆந்திரப் பிரதேச சட்டப் பேரவை தொகுதிகள்

ஆந்திரப் பிரதேச சட்டப் பேரவையில் தற்போது 175 தொகுதிகள் உள்ளன, அவற்றில் 29 தொகுதிகள் பட்டியல் சாதி வேட்பாளர்களுக்கும், 7 தொகுதிகள் பட்டியல் பழங்குடியினருக்கும் ஒதுக்கப்பட்டுள்ளன.
# ஆந்திரப் பிரதேச சட்டப் பேரவை தொகுதிகள்

## மாவட்ட வாரியான சுருக்கம்

| 1 | சிறீகாகுளம் | 8 |
| --- | --- | --- |
| 2 | விசயநகர | 7 |
| 3 | பார்வதிபுரம் மண்யம் | 4 |
| 4 | விசாகப்பட்டினம் | 6 |
| 5 | அனகாபள்ளி | 7 |
| 6 | அல்லூரி சீதாராம ராசு | 3 |
| 7 | காக்கிநாடா | 7 |
| 8 | கிழக்கு கோதாவரி | 7 |
| 9 | கொனசீமா | 7 |
| 10 | மேற்கு கோதாவரி | 7 |
| 11 | ஏலூரு | 7 |
| 12 | என் டி ஆர் | 7 |
| 13 | கிருஷ்ணா | 7 |
| 14 | குண்டூர் | 7 |
| 15 | பாலநாடு | 7 |
| 16 | பாபட்லா | 6 |
| 17 | பிரகாசம் | 8 |
| 18 | நெல்லூர் | 8 |
| 19 | திருப்பதி | 7 |
| 20 | சித்தூர் | 7 |
| 21 | அன்னமய்யா | 6 |
| 22 | கடப்பா | 7 |
| 23 | நந்தியால் | 6+பாண்யம் (பகுதி) |
| 24 | கர்நூல் | 7+பாண்யம் (பகுதி) |
| 25 | அனந்தபூர் | 8 |
| 26 | சிறீசத்ய சாய் | 6 |
# படிமம்:CidadedeDeus.jpg

Brazilian original movie poster to City of God  
மூலம்:adorocinema.com
# படிமம்:CidadedeDeus.jpg

## சிட்டி ஆஃப் காட்டில் பயன்படுத்துவதற்கான நியாயமான பயன்பாடு

1. No free or public domain images have been located for this movie poster.
1. The image is of lower resolution than the original poster.
1. The image does not limit the copyright owners' rights to distribute the poster in any way.
1. For an article about the movie, the poster artwork is important and adds significantly to the article.
1. This image is used on various websites, so its use on Wikipedia does not make it significantly more accessible than it already is.
1. The artwork is being used for informational purposes only.  
lt:Vaizdas:CidadedeDeus.jpg
# வசூரிமாலா

**வசூரிமாலை** (**Vasoorimala**), வட கேரளாவின் மலபார் பிரதேசம் மற்றும் கர்நாடகா மாநிலத்தின் குடகு மாவட்டத்தில் வணங்கப்படும் நாட்டார் பெண் தெய்வமாகும். சிவன் மற்றும் காளி கோயில்களில் வசூரிமாலா உப தெய்வமாக வணங்கப்படுகிறது. தொற்று நோய்களான பெரியம்மை, சின்னம்மை மற்றும் தட்டம்மை நோய்களை காக்கும் தெய்வமாக வசூரிமாலை மக்களால் வணங்கப்படுவதுடன், வசூரிமாலா தெய்யம் ஆடப்படுகிறது. தொன்மவியல்படி, தாரகன் எனும் அசுரனின் மனைவியாக வசூரிமாலா தெய்வம் கருதப்படுகிறது. *வசூரி* என்பது பெரியம்மை நோய்க்கான மலையாளச் சொல்லாகும். வசூரிமாலா என்பது கொப்பளங்களின் சங்கிலி எனப்பொருளாகும். இதனை தமிழில் *வைசூரி* என்று அழைப்பர். வசூரி என்பது பெரியம்மை நோய்க்கான மலையாள வார்த்தையாகும். வசூரிமாலா என்றால் கொப்புளங்களின் சங்கிலி என்று பொருள்.
# வசூரிமாலா

## பின்னணி

பண்டைய காலங்களில் கடவுளின் கோபத்தால் நோய்கள் ஏற்படுவதாக நம்பப்பட்டது. எனவே, நோய்களை தோற்றுவிக்கும் தெய்வங்களையும், நோய் தீர்க்கும் தெய்வங்களையும் வழிபட்டனர். பெரியம்மை, சின்னம்மை, தட்டம்மை போன்ற தொற்று நோய்களின் தெய்வமாக வசூரிமலை நம்பப்படுகிறது. கேரளாவில் உள்ள கொடுங்கல்லூர் பகவதி கோவில், வலியகுளங்கரா தேவி கோயில், மற்றும் ஸ்ரீ பொற்கிளி காவு உள்ளிட்ட கோயில்களில் வசூரிமாலை உப தெய்வமாக வழிபடப்படுகிறது. பெரியம்மை தொற்றுநோய் பரவியபோது, அம்மை நோயிலிருந்து விடுபட மக்கள் வசூரிமாலா அம்மையை தெய்யம் வடிவில் வழிபடத் தொடங்கினர் என்று நம்பப்படுகிறது. தற்போது வசூரிமாலா தெய்யம் நோய்களை தீர்க்கும் விதமாக ஆடப்படுகிறது.
# இராமச்சந்திரன் கலைமதி

**இராமச்சந்திரன் கலைமதி** (*Ramachandiran Kalaimathi*) என்பவர் புதிதாக நியமிக்கப்பட்ட சென்னை உயர்நீதி மன்றத்தின் கூடுதல் நீதிபதி ஆவார். இவர் புதுச்சேரி சட்டக் கல்லூரியில் முதுநிலை சட்டப் படிப்பினை முடித்துள்ளார்.
# இராமச்சந்திரன் கலைமதி

## நீதிபதி பணி

கலைமதி 1995-ல் நீதிபதியாகப் பதவியேற்றார். பின்னர் பதவி உயர்வு பெற்று சேலம் மாவட்ட முதன்மை நீதிபதியாகப் பதவி வகித்தார்.
# இராமச்சந்திரன் கலைமதி

## நீதிபதி பணி

### உயர்நீதிமன்ற நீதிபதியாக

2023ஆம் ஆண்டு சனவரி மாதம் 17-ந் தேதி நடைபெற்ற உச்ச நீதிமன்ற கொலிஜியம் பரிந்துரையின் படி மாவட்ட நீதிபதியாக இருந்த கலைமதி சென்னை உயர் நீதிமன்றத்தின் கூடுதல் நீதிபதியாக இந்தியக் குடியரசுத் தலைவரால் நியமிக்கப்பட்டார். இதனைத் தொடர்ந்து கலைமதி சென்னை, மதராஸ் உயர் நீதிமன்ற நீதிபதியாக பிப்ரவரி 7ஆம் நாள் பதவியேற்றுக் கொண்டார்.
# இராமச்சந்திரன் கலைமதி

## குடும்பம்

நீதிபதி கலைமதியின் பெற்றோர் இராமச்சந்திரன் அனுசியா ஆவர். கலைமதியின் கணவர் மருத்துவர் இரவிக்குமார்.
# போர்கீதம்

**போர்கீதம்** ( *Borgeet* ) என்பது குறிப்பிட்ட இராகங்களில் அமைக்கப்பட்டுள்ள பாடல் வரிகளின் தொகுப்பாகும். ஆனால் எந்த தாள வரிசையிலும் அமையவேண்டிய அவசியமில்லை. 15-16 ஆம் நூற்றாண்டுகளில் சங்கரதேவர் மற்றும் மாதவதேவர் ஆகியோரால் இயற்றப்பட்ட இந்தப் பாடல்கள், மடங்களில் பிரார்த்தனை சேவைகளைத் தொடங்கப் பயன்படுத்தப்படுகின்றன. எ.கா. ஏகாசரண தர்மத்துடன் தொடர்புடைய சத்ரா மற்றும் நாம்கர்; மேலும் அவை மதச் சூழலுக்கு வெளியே மேகாலயாவின் இசையின் தொகுப்பைச் சேர்ந்தவை. அவை வெவ்வேறு சூழ்நிலைகளுக்கு எதிர்வினையாற்றும் கவிஞர்களின் மத உணர்வுகளை வெளிப்படுத்தும் ஒரு பாடல் வரிகளாகும். மேலும் ஏகாசரண தர்மத்துடன் தொடர்புடைய மற்ற பாடல் வரிகளிலிருந்து வேறுபடுகின்றன. பிறரால் இயற்றப்பட்ட இதே போன்ற பாடல்கள் பொதுவாக போர்கீதமாகக் கருதப்படுவதில்லை.  
குவாலியரின் மான் சிங் தோமரின் ( 1486-1518 ) அரசவையில் துருபதன் பிறந்ததற்கு சமகாலமான சுமார் கி.பி.1488 இல் பத்ரிநாத்தில் தனது முதல் யாதம் இயற்றப்பட்டது. பிரஜாவலி பேச்சுவழக்கு என்பது இந்தியாவில் உள்ள பீகாரில் உள்ள மிதிலை பகுதியைச் சேர்ந்த ஒரு மொழியாகும். இப்போதெல்லாம், போச்புரியின் அடையாளத்தால் (முக்கியமாக உத்தரப் பிரதேசம் மற்றும் பீகார் உள்ளடக்கிய மற்றொரு முக்கியமான மொழி) ஆதிக்கம் செலுத்துகிறது. முக்கியமாக மைதிலி, அவதி, பிரஜாவலி, புந்தேல்கண்டி, அங்கிகா, பஜ்ஜிகா போன்ற பிற உள்ளூர் மொழிகளின் மீது மொழியின் திரைப்படங்களின் தாக்கமும் காணப்படுகிறது. பிரஜாவலி என்பது சங்கரதேவர் மற்றும் மாதவதேவர் ஆகியோரின் படைப்புகளின் மொழியாகும். இது அசாமின் இன்றைய மத அடிப்படைகளுக்கு அடிப்படையாக இசைக்கப்படுகிறது. இன்றைய இந்திய மாநிலங்களான உத்தரபிரதேசம் மற்றும் பீகாரில் உள்ள அவத், கோகுலம், பிருந்தாவனம், மதுரா பகுதிகளில் தங்கள் பூர்வீகம் கொண்டவர்களான அதாவது இராமன் மற்றும் கிருஷ்ணன் ஆகிய தெய்வங்களை பிரதானமாக வணங்கும் வைணவத்தின் ஏகாசரண பாரம்பரியத்துடன் தொடர்புடைய நிறுவன மையமான சத்ராக்கள் இன்றைய இந்திய மாநிலங்களான உத்தரபிரதேசம் மற்றும் பீகார் மாநிலங்களில் மீண்டும் தோன்றின.
# போர்கீதம்

## பாடல் வரிகள்

போர்கீதத்தின் பாடல்கள் பதம் வடிவத்தில் எழுதப்பட்டுள்ளன. துருங் எனக் குறிக்கப்பட்ட முதல் பதம், ஒரு பல்லவியாகச் செயல்படுகிறது. மேலும் அடுத்தடுத்த வசனங்களைப் பாடும் போது மீண்டும் மீண்டும் இவ்வாறு நிகழ்கிறது. கடைசி ஈரடியில், கவிஞரின் பெயர் பொதுவாகக் குறிப்பிடப்பட்டுள்ளது. போர்கீதங்களின் அமைப்பு . வங்காள, அசாமிய, மைதிலி, ஒடியா மொழிகளின் முன்னோடியாக 8ஆவது, 12ஆவது நூற்றாண்டுகளுக்கிடையே நிலவிய *அபஹத்தா மொழி*யில் எழுதப்பட்ட சர்யாபத் என்ற மரபுவழி ஆன்மிகப் பாடல்களை மாதிரியாகக் கொண்டது.  
சங்கர்தேவர், *மன மேரி ராம-சரணஹி லகு* என்ற தனது முதல் போர்கீதத்தை முதல் யாத்திரையின் போது பத்ரிநாத்தில் இயற்றினார். அவர் தனது அனைத்து போர்கீதங்களுக்கும் செயற்கை மைதிலி-அசாமிய கலவையான பிரஜாவலியை பயன்படுத்தினார். மாதவதேவர் பிரஜாவலியை மிகவும் குறைவாகவே பயன்படுத்தினார். பிரஜாவலி, உயிரெழுத்துக்கள் மற்றும் இணைச்சொல் வெளிப்பாடுகளின் முன்னுரிமையுடன், பாடல் வரிகளுக்கு ஏற்றதாகக் கருதப்படுகிறது. மேலும் சங்கர்தேவர் அதை போர்கீதங்களில் பயன்படுத்தினார். சங்கர்தேவர் சுமார் இருநூற்று நாற்பது போர்கீதங்களை இயற்றினார். ஆனால் ஒரு தீ அவை அனைத்தையும் அழித்தது. மேலும்ம் அவற்றில் சுமார் முப்பத்து நான்கு மட்டுமே நினைவிலிருந்து மீட்டெடுக்கப்பட்டது. இந்த இழப்பால் மிகவும் வருத்தமடைந்த சங்கர்தேவர், போர்கீதங்கள் எழுதுவதை விட்டுவிட்டு, அதற்கு பதிலாக மாதவதேவரை எழுதச் சொன்னார்.  
மாதவதேவர் இருநூறுக்கும் மேற்பட்ட போர்கீதங்களை இயற்றினார். இது முக்கியமாக குழந்தை-கிருஷ்ணனை மையமாகக் கொண்டது.  
தேவி பிரசாத் பக்ரோடியா என்பவரால் போர்கீதங்கள் இந்தியில் மொழிபெயர்க்கப்பட்டுள்ளது.
# பெண்ணியக் கலை

**பெண்ணியக் கலை** (Feminist art) என்பது 1960களின் பிற்பகுதி மற்றும் 1970களில் பெண்ணிய இயக்கத்துடன் தொடர்புடைய கலை வகையாகும். பெண்ணியக் கலை, பெண்கள் தங்கள் வாழ்க்கையில் அனுபவிக்கும் சமூக மற்றும் அரசியல் வேறுபாடுகளை எடுத்துக்காட்டுகிறது. சமத்துவம் அல்லது விடுதலைக்கு இட்டுச்செல்லும் நம்பிக்கையில், இந்த கலை வடிவத்தின் நம்பிக்கையான ஆதாயம் உலகிற்கு நேர்மறை மற்றும் புரிதல் மாற்றத்தைக் கொண்டு வருவதாகும். ஊடகங்கள், ஓவியம் போன்ற பாரம்பரிய கலை வடிவங்களில் இருந்து செயல்திறன் கலை, கருத்தியல் கலை, உடற்கலை, கைவினைத்திறன், காணொளி, திரைப்படம் மற்றும் ஃபைபர் கலை போன்ற வழக்கத்திற்கு மாறான முறைகள் வரை பயன்படுத்தப்படுகின்றன. பெண்ணியக் கலையானது புதிய ஊடகங்கள் மற்றும் ஒரு புதிய கண்ணோட்டத்தின் மூலம் கலையின் வரையறையை விரிவுபடுத்துவதற்கான ஒரு புதுமையான உந்து சக்தியாக செயல்பட்டது.
# பெண்ணியக் கலை

## வரலாறு

வரலாற்று ரீதியாகப் பார்த்தால், பெண் கலைஞர்கள் பெரும்பாலும் மறைந்துவிட்டனர்: மைக்கலாஞ்சலோ அல்லது லியொனார்டோ டா வின்சிக்கு இணையான பெண் கலைஞர்கள் இல்லை. ஏன் பெரிய பெண்மணிகள் இல்லை என்பதற்கு பெண்ணியக் கலைஞர் லிண்டா நோச்லின் இவ்வாறு எழுதினார்: "தவறு நமது நட்சத்திரங்கள், நமது ஹார்மோன்கள், நமது மாதவிடாய் சுழற்சிகள் அல்லது நமது காலியான உள்வெளிகளில் இல்லை, ஆனால் நமது நிறுவனங்கள் மற்றும் நமது கல்வியில் உள்ளது".பெண்ணியக் கலை "ஒரு நடை அல்லது இயக்கம் அல்ல, மாறாக ஒரு மதிப்பு அமைப்பு, ஒரு புரட்சிகர உத்தி, வாழ்க்கை முறை" என்று 1980ல் லூசி ஆர். லிப்பார்ட் கூறினார். 1960களின் இறுதியில் தோன்றிய பெண்ணிய கலை இயக்கம் 1960களின் மாணவர் போராட்டங்கள், மனித உரிமைகள் இயக்கம் மற்றும் **இரண்டாம் அலை பெண்ணியம்** ஆகியவற்றால் ஈர்க்கப்பட்டது. நிறவெறி மற்றும் இனவெறியை ஊக்குவிக்கும் நிறுவனங்களை விமர்சிப்பதன் மூலம் நிறமுள்ள மாணவர்களையும், பெண்களையும் அடையாளம் கண்டு சமத்துவமின்மையை சரிசெய்ய முயற்சிக்க முடிந்தது. கலை உலகில் உள்ள ஏற்றத்தாழ்வுகளை வெளிச்சம் போட்டுக் காட்ட பெண் கலைஞர்கள் தங்கள் கலைப்படைப்புகள், எதிர்ப்புகள், கூட்டுச் செயல்ல்பாடுகள் மற்றும் பெண்கள் கலைப் பதிவேடுகளைப் பயன்படுத்தினர். பெண்ணியக் கலையின் முதல் அலை 19 ஆம் நூற்றாண்டின் நடுவில் நிறுவப்பட்டது. 1920 களின் முற்பகுதியில், அமெரிக்காவில் பெண்கள் வாக்களிக்கும் உரிமையைப் பெற்றதால், தாராளமயமாக்கல் அலை உலகம் முழுவதும் பரவியது. பெண்ணியக் கலையில் மெதுவான மற்றும் படிப்படியான மாற்றம் 1960களில் வேகம் பெறத் தொடங்கியது.
# பெண்ணியக் கலை

## பெண்ணிய கலையை ஊக்குவித்தல்

1970களில், சமூகம் மாற்றத்திற்குத் திறந்திருக்கத் தொடங்கியது. மேலும் ஒவ்வொரு பாலினத்திலும் ஒரேமாதிரியான சிக்கல் இருப்பதை மக்கள் உணரத் தொடங்கினர். 1960களின் பிற்பகுதியில் இருந்து மற்றும் 1970களில் தோன்றிய பெண்ணியத்தின் சமூக அக்கறைகளை நிறைவேற்றுவதற்கு ஒரு பிரபலமான வழியாக பெண்ணியக் கலை உருவானது. ஐம்பது ஆண்டுகளுக்கு முன்பு, "கலை வரலாற்றில் முதல் பெண்ணிய சவால் 1971ல் லிண்டா நோச்லினின் கட்டுரையில் ஏன் பெண்கள் பெரிய கலைஞர்களாக இல்லை?" என்ற தலைப்பில் கல்லூரி கலைச் சங்க அமர்வுக்கு தலைமை தாங்கினார். சிற்றின்பம் மற்றும் பத்தொன்பதாம் நூற்றாண்டில் பெண்களின் உருவம்”, கலை வரலாற்றின் கருத்தாக்கங்களில் பெண்ணிய மொழி மற்றும் சிந்தனை தாக்கத்தை ஏற்படுத்திய ஒரு சிறந்த இடம். "பெண் உருவப்படங்களை உருவாக்குவதிலும் பயன்படுத்துவதிலும் மூலப் பாலினப் பாகுபாடு மறக்கமுடியாத வகையில் வெளிப்பட்டது." பெண்களின் உருவம் தொடர்பான அமைப்பு ரீதியான நம்பிக்கைகள் மற்றும் நடைமுறைகள் தொடர்பாக கலை வரலாற்றில் காலனித்துவ நீக்கம் தேவை என்று இந்த அமர்வு விவாதித்தது.  
முதல் பெண்ணிய இதழின் உருவாக்கம் மற்றும் வெளியீடு 1972ல் வெளியிடப்பட்டது. பெண்ணியக் குரல்களை முக்கியப்படுத்தவும், பெண்ணியக் கருத்துக்கள் மற்றும் நம்பிக்கைகளை பொதுமக்களுக்குக் கிடைக்கவும், பெண்ணியக் கலைஞர்களின் படைப்புகளை ஆதரிக்கவும் செய்த முதல் தேசிய இதழ் **Ms** இதழ் ஆகும். கலை உலகத்தைப் போலவே, பத்திரிகையும் பெண்ணியம் பற்றிய செய்திகளைப் பரப்பவும், சமூகத்தில் மொத்த பாலின சமத்துவமின்மையின் கவனத்தை ஈர்க்கவும் ஊடகங்களைப் பயன்படுத்தியது. பத்திரிகையின் இணை நிறுவனர் குளோரியா ஸ்டெய்னெம், "ஒரு பெண்ணுக்கு ஒரு ஆண் தேவை மீனுக்கு சைக்கிள் தேவை" என்ற புகழ்பெற்ற மேற்கோளை உருவாக்கினார், இது சுதந்திரமான பெண்களின் சக்தியை நிரூபிக்கிறது; இந்த முழக்கம் ஆர்வலர்களால் அடிக்கடி பயன்படுத்தப்பட்டது.
# பெண்ணியக் கலை

## சமூகத்தில் பெண்ணியக் கலையின் தாக்கம்

லூசி ஆர். லிப்பார்ட் 1980ல் பெண்ணியக் கலை "ஒரு நடை அல்லது இயக்கம் அல்ல, மாறாக ஒரு மதிப்புமிக்க அமைப்பு, ஒரு புரட்சிகர உத்தி, வாழ்க்கை முறை" என்று வாதிட்டார். பெண்ணியக் கலை வாழ்க்கையின் அனைத்து அம்சங்களையும் பாதித்தது என்பதை இந்த மேற்கோள் ஆதரிக்கிறது. தேசத்தின் பெண்கள் அதிருப்தியின் சத்தத்திற்கு மேல் தங்கள் குரல்களைக் கேட்க வேண்டும் என்பதில் உறுதியாக இருந்தனர். மேலும் ஆண்களுக்கு நிகரான வேலைகளைப் பெறவும், ஆண்களுக்கு நிகரான சமத்துவ உரிமைகள் மற்றும் நிறுவனத்தைப் பெறவும் உதவும்.
# கலை+பெண்ணியம்

**கலை மற்றும் பெண்ணியம்** என்பது 2014ம் ஆண்டில் தொடங்கப்பட்ட பெண் கலைஞர்களைப் பற்றிய உள்ளடக்கத்தை விக்கிப்பீடியாவில் சேர்ப்பதற்கான உலகளாவிய தொகுத்தல் போட்டி ஆகும். இப்போட்டியானது பன்னாட்டு அளவில் விக்கிபீடியா பயனர்களால் தொகுக்கப்படுகிறது.  
2014இல் கலை மற்றும் பெண்ணியத்தின் தொடக்கப் பிரச்சாரம் 30 தனித்தனி நிகழ்வுகளில் 600 தன்னார்வ பயனர்களுடன் மேற்கொள்ளப்பட்டது. அடா லவ்லேஸின் நினைவாக தொகுப்பு போட்டி நிகழ்வில் விக்கிப்பீடியா பங்களிப்பாளர்களின் அமைப்பினால் ஈர்க்கப்பட்ட சக கண்காணிப்பாளரான ஜாக்குலின் மாபேயுடன், சியான் இவான்ஸ் பேசினார். இந்தத் திட்டம் விக்கிப்பீடியாவில் உள்ள உள்ளடக்க இடைவெளிகளை நிரப்பி, பெண் பங்களிப்பாளர்களின் எண்ணிக்கையை அதிகரிக்கச் செய்கிறது. விக்கிப்பீடியாவில் உள்ள கட்டுரைகளில் 17 சதவிகிதம் மட்டுமே பெண்களைப் பற்றியது மற்றும் விக்கிபீடியா தொகுப்பாளர்களில் 15 சதவிகிதம் மட்டுமே பெண்கள் ஆவார். கிரா விஸ்னீவ்ஸ்கி 2020ல் கலை+பெண்ணியத்தின் நிர்வாக இயக்குநராக நியமிக்கப்பட்டார்.
# கலை+பெண்ணியம்

## நிகழ்வுகள்

அமெரிக்காவிற்கு வெளியே, நவீன கலைக்கான அருங்காட்சியகம் 2015ம் ஆண்டில் கலை+பெண்ணியக் கட்டுரைகளை தொகுக்கும் போட்டி காணொளி மூலம், ஆஸ்திரேலியா, கனடா, கம்போடியா, இந்தியா, நியூசிலாந்து மற்றும் ஸ்காட்லாந்து உள்ளிட்ட இடங்களில் ஊடகங்களில் ஒளிபரப்பப்பட்டது. அமெரிக்காவிற்குள், நியூயார்க் மற்றும் கலிபோர்னியா, கன்சாஸ், பென்சில்வேனியா, டெக்சாஸ் மற்றும் மேற்கு வர்ஜீனியா ஆகிய மாநிலங்களில் இந்த நிகழ்வு ஊடகங்களில் ஒளிபரப்பப்பட்டது..  
2020ம் ஆண்டில், கோவிட்-19 தொற்றுநோய் பரவல் காரணமாக, ஜூம் கூட்டச் செயலி மூலம் நிகழ்வுகள் நடைபெற்றது. 2021 இல், கோவிட்-19 கவலைகள் காரணமாக கலை+பெண்ணியம் பிரச்சாரம் மீண்டும் மெய்நிகராக நடத்தப்பட்டது.  
இந்த திட்டம் உலகளாவியது என்றாலும் பால்டிமோர் நகரில் வசிக்கும் இத்திட்டத்தின் நிர்வாக இயக்குநர் கிரா விஸ்னிவ்ஸ்கி தனிப்பட்ட முறையில் அந்த பகுதியில் உள்ள கலாச்சார அமைப்புகளுடன் நிகழ்வுகளுக்கு ஏற்பாடு செய்கிறார். தொகுப்பு நிகழ்வுகளில் பங்கேற்பாளர்களால் பங்களிக்கப்பட்ட உள்ளடக்கம் விக்கிபீடியாவில் உள்ள ஒருங்கிணைப்பு மன்றத்தில் கண்காணிக்கப்படுகிறது.
# கலை+பெண்ணியம்

## இதனையும் காண்க

- பெண்கள் அதிகாரம்
- பெண்ணியக் கலை
# அந்தராக்னி (இசைக்குழு)

**அந்தராக்னி** என்பது பெங்களூரைச் சேர்ந்த ஒரு புத்திணைவு இசைக்குழுவாகும், இது 2004 ம் ஆண்டில் கலைக்கப்பட்டது. இந்திய பாரம்பரிய, நாட்டுப்புற மற்றும் மேற்கத்திய ராக், இசை, பரப்பிசை முற்றும் வன்கு இசை ஆகியவற்றின் கலவையாக இருந்தது.  
அந்தராக்னி கலைக்கப்பட்ட பிறகு, அந்த இசைக்குழுவின் தலைவரான ரகுபதி தீட்சித, தி ரகு தீட்சித் திட்டத்தை உருவாக்கினார், இது பல்வேறு வகைகளைச் சேர்ந்த இசைக்கலைஞர்கள் ஒன்றிணைந்து, ஒத்துழைத்து, மாற்றத்திற்கான இசைமற்றும் வெளிப்பாட்டை உருவாக்குவதற்கான ஒரு  அந்த திட்டம் இருக்க வேண்டும் என்று விரும்பினார்.
# அந்தராக்னி (இசைக்குழு)

## சொற்பிறப்பியல்

*அந்தராக்னி* என்ற பெயர் இரண்டு சமஸ்கிருத வார்த்தைகளின் கலவையாகும் &#x2014; *அந்தர்* என்றால் 'உள்ளே' மற்றும் *அக்னி* என்றால் நெருப்பு. ஒன்றாகச் சேர்த்து, அவை 'அந்தர் கி அக்னி' அல்லது 'அந்தராக்னி' என்று சுருக்கமாக அழைக்கப்பட்டது. அந்த குழுவின் மனதில் கொதித்துக்கொண்டிருக்கும் நெருப்பைப் போன்ற இசையார்வத்தை குறிக்கும் வகையில் இந்த பெயர் பொருத்தமாக இருந்தது என்றல் மிகையல்ல.
# அந்தராக்னி (இசைக்குழு)

## வரலாறு

### ஆரம்ப ஆண்டுகளில்

பெங்களூரின் மிகவும் பிரபலமான இசை நிகழ்ச்சிகளில் ஒன்றாக மாறிய அந்தராக்னி, 1990களின் பிற்பகுதியில் பரதநாட்டிய கலைஞர், கிதார் கலைஞர்/பாடலாசிரியர்/பாடகர் என பன்முக திறமை கொண்ட ரகுபதி தீட்சித்தால் உருவாக்கப்பட்டது. ஒரு புதிய ஒலிப்பண்புகளை கொண்ட இசைக்கலைஞரைத் தேடிக்கொண்டிருந்த ரகுவின் காதுகளில் திறமையான வயலின் கலைஞர் எச்.என்.பாஸ்க<nowiki/>ரின் வயலின் சத்தம் ஒலித்தது. அதைத்தொடர்ந்து இருவரும் சேர்ந்து அந்தராக்னியை உருவாக்கினர். வயலின் மற்றும் கிட்டார் என்ற இசை ஆயுதங்களை எடுத்துக்கொண்டு ரகுவும் பாஸ்கரும் பெங்களூருக்குச் சென்றனர், அங்கு அவர்கள் இசை அலைகளை உருவாக்கத் தொடங்கினர். அவர்கள் புல்லாங்குழல் மற்றும் புகழ் பெற்ற தாள வாத்தியக்காரரான ரவிச்சந்திர ராவை சந்தித்தனர், இரண்டு பேர் கொண்ட குழு மூன்று ஆனது மேலும் மேலும் இசை புயல் பெங்களூருவை மையம் கொண்டு, இந்திய பாரம்பரிய, நாட்டுப்புற மற்றும் மேற்கத்திய வகை இசைத்துணுக்குகளின் கலந்து புத்திணைவு இசையை பரப்பியதன் மூலம், அந்தராக்னி பெங்களூரை உலுக்கத் தொடங்கியது.
# அந்தராக்னி (இசைக்குழு)

## வரலாறு

### உச்சக்கட்டம்

பெங்களூரில், மேற்கத்திய பாரம்பரிய இசையில் பயிற்சி பெற்ற வயலின் கலைஞரான மனோஜ் ஜார்ஜை ரகு சந்தித்தார். ரகு, மனோஜ் ஜார்ஜ் மற்றும் பாஸ்கர் ஆகியோர் இணைந்து, இந்திய நாட்டுப்புறத் தாக்கங்களுடன் கூடிய சில மகிழ்ச்சிகரமான புத்துணர்ச்சியூட்டும் இசையைப் பாடத் தொடங்கினர். வெவ்வேறு பாணிகளில் பயிற்சி பெற்ற இரண்டு வயலின் கலைஞர்கள் பாடல்களில் மிருதுவான இசை சண்டைகளை ( *ஜுகல்பந்தி* என்று அழைக்கப்படும்) அவர்களின் கச்சேரிகளில் சேர்த்தனர், வழக்கமாக இசைக்குழுக்களில் இரண்டு கித்தார் கலைஞர்கள் தான் முன்னணியில் இருப்பார்கள். இவர்களில் இசைக்குழுவிலோ, இரண்டு வயலின் கலைஞர்களே கோலாய்ச்சினர். நாடு முழுவதும் நடந்த பல்வேறு இசைப்போட்டிகளில் வெற்றிபெற்றதால், இசைக்குழுவின் புகழ் தொடர்ந்து வளர்ந்தது. ரேடியோ சிட்டி போட்டியில் வெற்றி பெற்றது குறிப்பிடத்தக்கது பெங்களூரில் சிறந்த இசைக்குழுவாக முடிசூட்டப்பட்டது. பிரையன் ஆடம்ஸ் பெங்களூரு நகரத்திற்கு வந்தபோது, 30,000 பேர் கொண்ட கூட்டத்திற்கு முன்பாக அவர்களுக்காக முதல் பாடலை இசைக்க அழைக்கப்பட்டபோது, அந்தராக்னி இசைக்குழுவின் புகழ் உச்சக்கட்டத்திற்கு வந்திருந்தது.  
துரதிர்ஷ்டவசமாக,தொழில்முறை இசைக்கலைஞர்களாக ரவி மற்றும் பாஸ்கர் ஆகியோரின் முன்னுரிமைகள் இசை என்பதில் இருந்து மாறுபட்டு தொழில், வேலை என இருந்ததால் குழுவைக் அமைதியாக கலைத்துவிட்டு ஒவ்வொருவரும் வெளியேறினர்.
# அந்தராக்னி (இசைக்குழு)

## வரலாறு

### இறுதி நாட்கள்

2004 ம் ஆண்டு இவ்விசைக்குழு முற்றிலுமாக கலைக்கப்படும் வரை ரகுவும் மனோஜ் ஜார்ஜும் வெவ்வேறு இசைக்கலைஞர்களுடன் இணைந்து தொடர்ந்து நிகழ்ச்சிகளை நடத்தினர்.
# குரங்கின் இதயம் (தந்திரக்கதை)

**குரங்கின் இதயம்** என்பது *சுவாகிலி* கதைகளில் எட்வர்ட் ஸ்டீயரால் சேகரிக்கப்பட்ட ஒரு சுவாகிலி விசித்திரக் கதையாகும் . ஆண்ட்ரூ லாங் அதை *லிலாக் தேவதை புத்தகத்தில் சேர்த்தார்* . நாட்டுப்புற கதை பட்டியல் குறியீடான ஆர்னே-தாம்சன் இல் 91 குறியீட்டை கொண்டுள்ளது.
# குரங்கின் இதயம் (தந்திரக்கதை)

## சுருக்கம்

கடலுக்கு அருகில் வசித்து வந்த ஒரு குரங்கும் கடலுக்குள் வசித்து வந்த ஒரு சுறாவும் நட்பாக இருந்தது. நட்பை வளர்க்கும் வகையில் அந்த குரங்கு தனது நண்பரான சுறாவிற்கு கடலுக்கு மேலாக வளர்ந்த ஒரு பெரிய அத்தி (mku yu) மரத்தின் பழங்களை வீசியது. அதை உண்ட சுறா சிறிது நேரம் கழித்து, குரங்கு தன்னுடன் வீட்டிற்கு வந்தால், அதற்க்கு ஒரு பரிசைத் தருவதாகச் சொன்னது ஆனால் தனது வீட்டிற்கு வர வேண்டும் என்றும் தானே குரங்கினை கூட்டிக்கொண்டு சென்று பரிசினை அளித்து பின்பு கூட்டிக்கொண்டு வந்து கரையிலேயே விட்டுவிடுவதாகவும் சொன்னது. சுறாவின் வேண்டுகோளை ஏற்றுக்கொண்ட குரங்கும் அதன் முதுகில் ஏறி சென்றது. ஆனால் பாதி வழியில், தனது கடல் நாட்டின் அரசனுக்கு மரணம் வரக்கூடிய கொடிய நோய் ஒன்று இருப்பதாகவும், அவரை குணப்படுத்த எதாவது ஒரு குரங்கின் இதயம் தேவை என்பதால் தான் இந்த குரங்கை அழைத்து செல்வதாக சுறா கூறியது . சுதாகரித்து கொண்ட குரங்கு என கூறியது. குரங்கு கூறியதை நம்பிய சுறா அதனை மீண்டும் கரைக்கு அழைத்து வந்தது. கரைக்கு வந்ததுமே குரங்கு மரத்தில் ஏறிக்கொண்டு சுறாவோடு மறுபடி வர மறுத்தது. அப்போது தான் தான் ஏமாந்ததை அறிந்த சுறாவோ, மறுபடியும் வெகுமதி அளிப்பதாக கூறி குரங்கினை அழைத்தது . அப்போது அந்த குரங்கு சலவைக்காரனின் கழுதை என்ற கதையை கூறியதோடு அந்த கழுதை போல நான் இரண்டாம் முறை ஏமாந்து எனது உயிரை இழக்கமாட்டேன் ஏனெனில் நான் ஒரு குரங்கு, சலவைக்காரனின் முட்டாள் கழுதை அல்ல என்றது.
# குரங்கின் இதயம் (தந்திரக்கதை)

## வெவ்வேறு மொழிகளில்

### இந்தியா

இந்த கதைக்கு முன்னதாகவே , ஒரு சுறாவிற்குப் பதிலாக முதலையுடன், பஞ்சதந்திரத்தின் நான்காவது புத்தகத்திற்கான சட்டக் கதையாக இக்கதை கூறப்பட்டுள்ளது . இந்த பதிப்பில், குரங்கு தனது கணவனுக்கு கொடுத்த அத்திப்பழத்தை ரசித்து, குரங்கின் இதயத்தை உண்ண விரும்புவது முதலையின் மனைவி. சுவாஹிலி பதிப்பில் ஒரே ஒரு உட்பொதிக்கப்பட்ட கதை மட்டுமே உள்ளது, பஞ்சதந்திர பதிப்பில் குரங்கு மற்றும் முதலை ஒருவருக்கொருவர் தங்கள் கதையின் நியாயத்திற்காக ஏராளமான கதைகளைச் சொல்கிறது, அதிலும் ஒரு கதை சலவைக்காரனின் கழுதையின் கதைக்கு ஒத்திருக்கிறது.
# குரங்கின் இதயம் (தந்திரக்கதை)

## வெவ்வேறு மொழிகளில்

### ஜப்பான்

நாட்டுப்புறவியலாளரான கெய்கோ செகி ஜப்பானில் இந்தக் கதை 11 ஆம் நூற்றாண்டிலிருந்து ஒரு பழங்கால *கொன்ஜாகு மோனோகாதாரி* எனப்படும் ஜப்பானிய நாட்டுப்புற கதைகளில் இக்கதை பிரபலமானது என்று கூறியுள்ளார்
# குரங்கின் இதயம் (தந்திரக்கதை)

## வர்ணனை

ஜே.ஆர்.ஆர். டோல்கீன் தனது *தேவதை-கதைகளில்* இந்தக் கதையை உண்மையில் விசித்திரக் கதை அல்ல என்பதற்கு உதாரணமாகக் குறிப்பிடுகிறார், ஏனெனில் பிரிக்கப்பட்ட இதயம் ஒரு பொதுவான விசித்திரக் கதையின் மையக்கருவைப் போல இருந்தாலும், குரங்கின் தந்திர உபாயத்தை மட்டுமே கருவாக கொண்டுள்ளது என்று கருத்து கூறியுள்ளார்.
# அசாமின் இசை

**அசாமின் இசையானது** (*Music of Assam*) அசாமின் நாட்டுப்புற மற்றும் நவீன இசையின் பல்வேறு வகைகளைக் கொண்டுள்ளது, அசாம் வரலாறு அசாமிய கலாச்சாரம் மற்றும் அதன் பழங்கால மரபுகளிலிருந்து அதன் கலை அடிப்படையை வரைகிறது. சமீப காலங்களில், எண்பதுகளின் பிற்பகுதியில் இருந்து, பிரபலமான கலைஞர்கள் உள்ளூர் மக்களின் தேவைக்கேற்ப இசையை நவீனப்படுத்தியுள்ளனர்.  
அசாமின் பூர்வீக இன இசையின் ஒரு அடிப்படைப் பண்பு, கிழக்கு ஆசிய இசையைப் போன்றே அதன் இறங்கு அளவுகோலாகும். இது இந்தியாவின் மற்ற பகுதிகளிலிருந்து முறை சார்ந்த அல்லது நாட்டுப்புற இசை ( இராகம் சார்ந்த ) வடிவங்களில் இருந்து வேறுபடுகிறது.  
இராகங்கள் ஒரு பிரமிட்டில் கட்டமைக்கப்பட்டுள்ளன. சீனா, மங்கோலியா போன்ற ஆசியாவின் பிற பாரம்பரிய இசையைப் போலவே எப்போதும் பென்டாடோனிக் அளவில் இருக்கும் மற்றும் ஏழு அளவிலான இந்திய இசையிலிருந்து வேறுபட்டது. ( *மீன்ட்* அடிப்படையிலான இந்தியாவின் பிற இசைக்கு மாறாக), பிஹு பாடல்கள், (தென்-கிழக்கு ஆசியா மற்றும் கிழக்கு ஆசியாவில் பொதுவானவை) மற்ற வடிவங்களின் தளர்வான இசை தவிர.  
சோணித்பூரின் இளவரசி உஷா மற்றும் அவரது கூட்டாளியான சித்ரலேகா ஆகியோரின் புராணக்கதையும் அசாமிய பெண்களின் இசை நிபுணத்துவத்தைப் பற்றி நமக்கு விளக்குகிறது. இருப்பினும், அறிவாளிகள் பாரம்பரிய அசாமிய இசையை போர்கீதம் மற்றும் ஓஜாபாலி என இரண்டு பகுதிகளாகப் பிரித்துள்ளனர். போர்கீத இசையமைப்பாளர்கள் சங்கர்தேவ் மற்றும் அவரது சீடர் மாதவ்தேவ் ஆகியோர் அசாமிய இசையில் பல்துறைத்திறனைச் சேர்த்தனர்.
# அசாமின் இசை

## இசை வகைகள்

### பக்தி

- விவேக்
- திகானம்
- அரிநாமம்
# அசாமின் இசை

## இசை வகைகள்

### பழங்குடி பாரம்பரிய மக்கள்

- பிஹு
- பாவையா
# அசாமின் இசை

## இசை வகைகள்

### பிரபலமானது

- கோல்பரிய லோகோகீத்
- காம்ரூபி லோக்கீத்
- ஓஜாபாலி
- தோகாரி கீத்
# அசாமின் இசை

## இசைக் கருவிகள்

- *பாஹி*
- *சிஃபுங்*
- *பிஹு அல்லது உஜா துல்*
- *துகாரி*
- *தொட்டாரா*
- *கோகோனா*
- *கோல்*
- *நகரா*
- *பெபா*
- *தாளம்*
- *ஜூதுளி*
- *டோபா*
- *ஜிங்கா*
- *போர் தால்*
- *பின்*
- *பாட்*
- *டோகா*
- *காம்*
- *காம்*
- *முரி*
- *பதி துல்*
- *ஜோய் துல்*
- *போர் துல்*
- *தீப துல்*
- *கக்லியா*
- *தோகா*
- *ஜிங்கா*
- *போர்ட்டால்*
- *உலுக்சி*
- *உடுலி* போன்றவை பிற உள்நாட்டு இசைக்கருவிகள்
# அசாமின் இசை

## அசாமிய இசைக்கு ஆரம்பகால பங்களிப்பாளர்கள்

- அம்பிகாகிரி ராய்ச்சௌத்ரி
- அனிமா சவுத்ரி
- பிஷ்ணுபிரசாத் ரபா
- பூபேன் அசாரிகா
- திபாலி பர்தாகூர்
- ஜெயந்த ஹசாரிகா
- ஜோதி பிரசாத் அகர்வாலா
- காகன் மஹந்தா
- மாதவதேவா
- பார்வதி பிரசாத் பருவா
- பிரதிமா பரூவா பாண்டே
- ராமேஷ்வர் பதக்
- சங்கர்தேவ்
- மொகை ஓஜா
- தருலோட போரி மிலி
# அசாமின் இசை

## அசாமிய இசைக்கு ஆரம்பகால பங்களிப்பாளர்கள்

### மற்ற குறிப்பிடத்தக்க இசையமைப்பாளர்கள், இசைக்கலைஞர்கள் மற்றும் பாடகர்கள்

- அங்கராக் மகந்தா
- அனுராக் சைகியா
- ஆக்சல் அசாரிகா
- பியூட்டி சர்மா பருவா
- துருபஜோதி புகன்
- தீபக் சர்மா
- ஜிம் அங்கன் டேகா
- ஜிதுல் சோனோவால்
- ஜோய் பருவா
- கல்பனா படோவரி
- மயூக் அசாரிகா
- நிர்மசுவர் பதக்
- உருத்ரா பருவா
- தராலி சர்மா
- ஜூபீன் கர்க்
# கருத்தரிப்பு பரிசோதனை

**கருத்தரிப்பு பரிசோதனை** (*Pregnancy test*) என்பது பெண் ஒருவர் கர்ப்பமாக இருக்கிறாரா இல்லையா என்பதைத் தீர்மானிக்கப் பயன்படுத்தப்படும் மருத்துவ பரிசோதனை ஆகும். இதில் இரண்டு முதன்மை முறைகள் உள்ளன. கர்ப்ப பரிசோதனை கருவியைப் பயன்படுத்தி பெண் கர்ப்ப இயக்குநீரை (மனித கோரியானிக் கோனாடோட்ரோபின்) இரத்தம் அல்லது சிறுநீரில் பரிசோதித்தல் மற்றும் மீயொலி நோட்டமிடல். இயக்குநீரான எச். சி. ஜிக்கான இரத்தத்தைப் பரிசோதிப்பது கர்ப்பத்தை ஆரம்பத்திலேயே கண்டறிய உதவும். கிட்டத்தட்ட அனைத்து கர்ப்பிணிப் பெண்களும் மாதவிடாய் தவறிய ஒரு வாரத்திற்குப் பிறகு ஒரு நேர்மறையான சிறுநீர் கர்ப்ப பரிசோதனையை மேற்கொள்வார்கள்.